
POSTUPNIK /UPUTE za sprječavanje i suzbijanje epidemije korona virusom (COVID-19) U TIJELIMA 
ZATVORSKOG SUSTAVA (KAZNIONICE, ZATVORI, ODGOJNI ZAVODI, CENTRI) 


I. UVOD — OPĆENITO 


Specifične mjere zaštite vezano uz nCoV bolesti (COVID-19): 


U sklopu pandemije bolesti COVID-19 uzrokovane novim koronavirusom (SARS-CoV-2), 

zaraženim područjima smatraju se države koje prema izvještajima Svjetske zdravstvene organizacije 
imaju rasprostranjenu ili lokalnu transmisiju bolesti COVID-19 uzrokovane novim koronavirusom 
(SARS-CoV-2). Popis država s rasprostranjenom ili lokalnom transmisijom bolesti tijekom prethodnog 
dana, svakodnevno donosi Svjetska zdravstvena organizacija u dnevnim izvještajima Coronavirus 
disease  (COVID-2019) situation reports, koji se mogu. naći na _ ovoj — poveznici: 


https://www.who.int/emergencies/diseases/novel-coronavirus-2019/situation-reports 





Za osobe koje su unazad 14 dana boravile u zaraženim područjima ili bile u kontaktu s osobom oboljelom od 
COVID-19 bolesti, provodi se, radi praćenja pojave simptoma respiratorne bolesti, u trajanju od 14 dana od 
napuštanja istih područja: 


* samoizolacija 
* karantena 


Postupci prema osobama koje su bile u riziku od izlaganja COVID-19 bolesti provode se prema dokumentima 
Postupanje s osobama koje prelaze granične prijelaze Republike Hrvatske — zdravstveni nadzor odnosno 
Postupanje zdravstvenih djelatnika u slučaju postavljanja sumnje na CIVID-19, bolest uzrokovana novim 
koronavirusom (SARS-CoV-2). 

U svim zemljama, uključujući i Hrvatsku, intenzivno se provode mjere prevencije, ranog otkrivanja oboljelih i 
njihovog liječenja, kao i utvrđivanja osoba potencijalno izloženih zarazi i provođenja zdravstvenog nadzora 
nad njima u trajanju od 14 dana od zadnjeg kontakta s oboljelim odnosno napuštanja područja sa 
uspostavljenom lokalnom transmisijom virusa. 

Sukladno aktualnoj epidemiološkoj situaciji te preporukama i mjerama Nacionalnog stožera civilne zaštite 
Hrvatski zavod za javno zdravstvo donosi slijedeće pojačane mjere i aktivnosti u svrhu zaštite zdravlja osoba 

lišenih slobode i službenika pravosudne policije te ostalog osoblja u zatvorskom sustavu s ciljem 
pravovremenog otkrivanja i liječenja osoba oboljelih od COVID-19 bolesti i sprječavanja njezinog daljnjeg 
širenja. 

S obzirom na put prijenosa COVID-19 bolesti, osnovno je pravilo da se održava razmak među ljudima odnosno 
izbjegava bliski kontakt koji znači izbjegavanje bliskog osobnog kontakta i održavanje razmaka između ljudi 
od najmanje 2 metra u zatvorenom i 1 metar na otvorenom. 

Sukladno epidemiološkoj situaciji potrebno je uvođenje pojačanih i strožih mjera prevencije na razini javnih 
ustanova kojima se definiraju obveze i načini postupanja djelatnika i korisnika koje uključuju pojačanu osobnu 
higijenu zaposlenika, korisnika i prostorija, ograničavanje pristupa posjetiteljima te upute o postupanju u 
slučajevima sumnje na zarazu novim koronavirusom (COVID-19). 


lI. PREPORUKA ZA POSTUPANJE U TIJELIMA ZATVORSKOG SUSTAVA (KAZNIONICE, ZATVORI, 
ODGOJNI ZAVODI, CENTRI) 


Preporuke i mjere pojačanih higijenskih i mjera socijalnog distanciranja za zatvorski sustav 


Posjete zatvorenicima i vanjski izlasci zatvorenika 

* ograničenje posjeta zatvorenicima; za osobe prioriteta, a to su bračni/izvanbračni drugovi, djeca, 
roditelji i članovi obitelji potrebno je organizirati posjete putem videokonferencije/video posjete ili 
koristiti druge tehnologije za posjete na daljinu, omogućiti češće i duže telefoniranje radi ublažavanja 
posljedica ograničenja posjeta 

e kod potpune zabrane posjeta zatvorenicima, ustanove mogu donijeti odluku o iznimkama, isključivo 
po posebnom odobrenju upravitelja, primjerice u slučaju smrtnih ishoda ili kada je prisutnost 
posjetitelja ključna i nužna za dobrobit zatvorenika (npr. radi zaštite prava zatvorenika u sudskom 
postupku ili drugim nepredvidivim slučajevima) 

e  zatakve posjetitelje definirati stroga pravila ulaska u ustanovu kako bi se spriječilo da dođu osobe sa 
simptomima akutne respiratorne infekcije (povišena tjelesna temperatura, kašalj, grlobolja, kratak 
dah), npr. potvrda liječnika obiteljske medicine dan prije najavljene posjete 

e za odvijanje posjeta koje su neodgodive i nužne, posjetiteljima sa simptomima akutne respiratorne 
bolesti treba omogućiti dostupnost zaštitne opreme (maske), s uputama za njeno korištenje 
(oblačenje, nošenje i skidanje) 


Izlasci zatvorenika na slobodne dane ili vikende 
e ograničenje i zabrana vanjskih izlazaka zatvorenika koje uključuje pogodnosti izlazaka i upućivanja na 
rad zatvorenika izvan zatvorskog sustava/kaznenih tijela 
e kod potpune zabrane izlazaka zatvorenicima, ustanove mogu donijeti odluku o iznimkama, isključivo 
po posebnom odobrenju upravitelja, primjerice u slučaju smrtnih ishoda ili kada je prisutnost 
posjetitelja ključna i nužna za dobrobit zatvorenika (npr. radi zaštite prava zatvorenika u sudskom 
postupku ili drugim nepredvidivim slučajevima) 


Postupak s osobama koje su upućene na izdržavanje kazne 
e osobama koje imaju zdravstvenih tegoba, poglavito respiratorne smetnje poput kašlja, zaduhe te 
simptome nalik gripi potrebno je, ukoliko je moguće, odgoditi početak izdržavanja kazne do 
ozdravljenja 
e osobama koje su u posljednjih 14 dana bile u nekoj od zemalja izvan Hrvatske potrebno je, ukoliko je 
moguće, odgoditi početak izdržavanja kazne 

Aktivnosti unutar zatvorskog sustava 


otkazati grupne aktivnosti zatvorenika unutar ustanove ili ih organizirati poštujući socijalnu 
distancu između ljudi na način da u grupi ne bude prisutno više od pet osoba (grupne terapije, 
rekreativne aktivnosti, radne terapije, prehrana); ovakav grupni rad neophodno je organizirati u 
što većoj prostoriji ili na otvorenom (prednost grupni rad na otvorenom) na način da se osobe 
rasporede (sjednu) što dalje jedan od drugoga (primjerice s jednim ili dva prazna sjedala između 
dvije osoba i sl.; ako je moguće, preporučljivo je osigurati razmak od dva metra između osoba) 

uobičajene dnevne aktivnosti, boravak na svježem zraku, održavanje redovne tjelesne aktivnosti 
u unutarnjim i vanjskim prostorima u sklopu kaznenog tijela organizirati poštujući socijalnu 
distancu između ljudi; primjerice da na vanjske prostore kaznenog tijela ide manji broj 
zatvorenika odjednom (do 5) te da se pri tome drže dalje jedan od drugog (socijalna distanca). 


Pod terminom uobičajenih dnevnih aktivnosti podrazumijeva se rad zatvorenika, boravak na svježem zraku, 
boravak u zajedničkim prostorijama, aktivnosti slobodnog vremena - sport, rekreacija, rad u sekcijama (npr. 
glazbena sekcija, likovna sekcija) bavljenje raznim hobijima i sl. 

Prehrana za zatvorenike i djelatnike zatvora 


e U prostorima gdje se priprema i poslužuje hrana potrebno je provoditi pojačane mjere 
higijene osoblja i prostorija, prema preporukama za čišćenje i dezinfekciju 

* podjelu i konzumiranje hrane organizirati (menze i kantine) organizirati poštujući mjere 
socijalne distance, primjerice stolovi za jelo trebaju imati razmak minimalno 1,5 m, i ne smije 
biti vise od 30 osoba istovremeno u prostoriji 


Opće upute i preporuke za djelatnike i zatvorenike 


Pojačana higijena 

Treba provoditi češće pranje ruku (min 20 sek) koje obuhvaća pranje ruku vodom i sapunom i 
korištenje jednokratnih papirnatih ručnika 

U situacijama kada nije moguće pranje ruku vodom, osobnu higijenu treba održavati uporabom 
dezinfekcijskog sredstva za ruke na bazi 60-70 % alkohola 

Izbjegavati dodirivanje rukom lice, nos, oči i usta 

Treba prekrivati usta i nos unutarnjom stranom lakta prilikom kašljanja i kihanja radi sprječava 
daljnjeg širenja i kontaminacije okolnih površina ili koristiti papirnatu maramicu koju je odmah potom 
potrebno baciti u zatvoreni koš za smeće te nakon toga oprati ruke 

Treba se pridržavati pojačanih higijenskih mjera, posebice ako rad zahtijeva kontinuirani kontakt s 
drugim osobama tijekom pretežitog dijela ili tijekom cijelog radnog vremena 

Treba učestalo provjetravati radne prostorije ili koristiti ventilaciju ako je to moguće 

Treba redovito i učestalo održavati i čistiti radne površine te dodirne površine koje dolaze u kontakt 
s većim brojem ljudi (kvake i sl.) 

za sve radnike u zatvorskom sustavu, korisnike i posjetitelje nužno je osigurati na vidljivom mjestu, 
primjerice na ulazu u ustanovu, obavijest, upute i preporuke za pridržavanje općih higijenskih 
postupaka i mjera socijalnog distanciranja te dostupnost punktova s dezinfekcijskim sredstvima za 
ruke (koji sadrži 60 -70 % alkohola) 


Socijalna distanca 

Treba održavati udaljenost od najmanje dva metra u zatvorenim i jednog metra na otvorenim 
prostorima između ljudi u razgovoru te prilikom socijalnih interakcija 

Treba izbjegavati bliski kontakt sa svima koji pokazuju simptome akutnih respiratornih bolesti poput 
vrućice, kašlja, grlobolje, poteškoće s disanjem 

. samo za djelatnike: u slučaju lošeg osjećanja, temperature ili kašlja ili teškoća disanja 
ne dolaziti na posao i javiti se izabranom liječniku obiteljske medicine 

e zabraniti ulazak svih osoba (radnici, posjetitelji uključujući osobe koje iz poslovnih razloga posjećuju 
zatvorsku ustanovu) koji imaju simptome akutne infekcije dišnih putova, odnosno koji imaju 
simptome: povišene tjelesne temperature, grlobolja, kašlja i kratak dah 

e otkazati sastanke ili ih organizirati s ne više od pet osoba na jednom mjestu s odgovarajućim 
razmakom između ljudi ili organizirati videokonferencije i koristiti druge tehnologije za održavanje 
sastanaka na daljinu 

* intenzivirati korištenje videokonferencija i ostalih tehnologija za sastanke na daljinu u slučaju 
pravosudnih postupaka, radi smanjivanja broja izvođenja zatvorenika izvan kaznenih tijela 

e otkazati ili odgoditi aktivnosti vanjskih suradnika poput organizacija civilnog društva u zatvorskom 
sustavu/kaznenim tijelima 

e u slučaju dodatnih nepogoda (npr. potresa) tijekom epidemije COVD-19 molim postupati prema 
postupniku za takve izvanredne situacije. 


Postupak sa zatvorenicima i pritvorenicima po dojavi da imaju tegobe dišnog sustava sa sumnjom na 
COVID-19 bolest: 


Službena osoba izdvaja osobu zatvorenika sa respiratornim smetnjama iz zajedničke sobe te je odvodi kod 
nadležnog zatvorskog liječnika; zatvorski liječnik procjenjuje zdravstveno stanje zatvorenika i odlučuje o 
njegovom daljnjem tretmanu; svi slučajevi sa sumnjom na COVID-19 šalju se u bolnicu na daljnju obradu i 
dodatne pretrage prema potrebi 
Sumnja na infekciju COVID-19* liječnik postavlja u slučaju kad su zadovoljeni sljedeći kriteriji: 
1) Pacijent pokazuje znakove i simptome akutne respiratorne infekcije (nagli početak barem jednog od 
slijedećeg: kašalj, povišena tjelesna temperatura, kratkoća daha) i nije moguće objasniti simptome 
drugom etiologijom i putovao je ili boravio u zemlji/području s lokalnom ili raširenom transmisijom 
bolesti unazad 14 dana prije početka bolesti. 
Ili 
2) Pacijent s bilo kojim simptomima respiratorne bolesti koji je unazad 14 dana od početka simptoma bio 
u bliskom kontaktu s bolesnikom koji je klasificiran kao vjerojatan ili potvrđeni slučaj COVID-19. 
Ili 
3) Pacijent s teškom akutnom respiratornom infekcijom povišena tjelesna temperatura i barem jedan 
od znakova respiratorne bolesti (tj. kašalj, kratak dah) koja zahtijeva hospitalizaciju, a koja se ne može 
objasniti drugom etiologijom. 


Zdravstveni djelatnik (liječnik u zatvorskom sustavu) tijekom pregleda pacijenta sa potvrđenim 
visokorizičnim kontaktom ili sumnjom na COVID-19* ili potvrđenom COVID-19 bolesti, treba biti adekvatno 
zaštićen: nošenje dvostruke kirurške maske ili respiratora (FFP2, po potrebi FFP3 — u slučaju postupaka koji 
generiraju aerosol ili pacijent kašlje), zaštitne naočale/vizir, rukavice za jednokratnu uporabu i jednokratnog 
ogrtača. Treba pokušati smanjiti fizički kontakt s takvim pacijentom kao i njegov kontakt s drugima, nastojati 
se održati na međusobnoj udaljenosti od najmanje 1 m osim tijekom fizikalnog pregleda. 


Pravosudna osoba u pratnji zatvorenika sa sumnjam na ili potvrđenom COVID-19 bolesti mora nositi osobnu 
zaštitnu opremu: dvostruku kiruršku masku (iznimno respiratornu masku oznake FFP2 ili N 95 standarda) i 
rukavice (ako je moguće naočale/vizir i jednokratni ogrtač posebno u slučaju da osoba jako kašlje), a oboljeli 
kiruršku masku; pri tome je neophodno držati se na što većoj distanci od zatvorenika (po mogućnosti 1 m ili 
čak 2m), skratiti kontakt i razgovor sa zatvorenikom koliko je god moguće, te osigurati da zatvorenik kašlje 
na način da okrene glavu na drugu stranu od osobe u pratnji, kašlje u unutarnju stranu lakta ili papirnatu 
maramicu, te smanjiti na minimum broj osoba u pratnji a svakako izbjeći grupiranje više od 5 osoba. 

Pravosudne osobe u pratnji zatvorenika koji ima simptome respiratorne infekcije (povišenu tjelesnu 
temperaturu, kašalj, teškoće disanja, iscjedak iz nosa) kod koje nisu utvrđeni kriteriji za sumnju na COVID- 
19, mogu nositi kirurški masku no efikasnije je ako se može organizirati da oboljela osoba nosi kiruršku masku. 
Osoba koja ima respiratorne simptome nošenjem maske smanjuje rizik širenja zaraze na druge. Osoba koja 
nema znakove bolesti nema opravdanja nositi masku, ako je u okruženju osoba koje nemaju znakove akutne 
respiratorne bolesti odnosno sumnje na COVID-19 bolest. Uvijek je neophodno držati se na što većoj distanci 
od zatvorenika i drugih osoba, skratiti kontakt i razgovor sa zatvorenikom koliko je god moguće, te osigurati 
da osoba kašlje na način da okrene glavu na drugu stranu od drugih osoba, kašlje u unutarnju stranu lakta ili 
papirnatu maramicu, kao i smanjiti na minimum broj osoba u pratnji a svakako izbjeći grupiranje više od 5 
osoba. 


Kod nošenja maske važno je pravilno korištenje maske i njeno oblačenje i sigurno odlaganje u infektivni 
otpad: 

* potrebno je staviti masku oprezno na lice tako da se prekriju usta i nos te je neophodno prilagoditi masku 
tako da se smanji koliko je god moguće bilo koji razmak između lica i maske, 

* kada je maska na licu nije poželjno dodirivati je, 

* maska se skida na način da se najprije skida povez oko glave ili ušiju kako se prednja strana maske ne bi 
dodirnula, 

* nakon skidanja maske ili nakon diranja korištene maske, neophodnom je oprati ruke vodom i sapunom ili 
dezinficirati sa sredstvom na bazi alkohola, 

* maska se treba zamijeniti čim postane vlažna, 

* maska koja je za jednokratnu upotrebu ne bi se trebala ponovno koristi, 

* maske za jednokratnu upotrebu trebaju se odbaciti u za to predviđeni infektivni otpad. 


Postupci u liječničkoj ambulanti i u bolnici provode se prema postupniku za postupanje zdravstvenih 
djelatnika u slučaju postavljanja sumnje na COVID-19, bolest uzrokovanu novi koronavirusom (SARS—CoV-2) 
uz primjenu osobne zaštitne opreme sukladno preporukama Hrvatskog zavoda za javno zdravstvo 


Svaka sumnja na COVID-19 infekciju se prijavljuje centralnoj epidemiološkoj službi Hrvatskog zavoda za javno 
zdravstvo (24/7 mobitel pripravnosti 098 22 77 53) koji koordinira protuepidemijske mjere. 
Poveznice na postupanja i upute u skladu sa sumnjom na COVID-19 i korištenje osobne zaštitne opreme: 


Postupanje zdravstvenih djelatnika u slučaju postavljanja sumnje na COVID-19, bolest uzrokovanu novim 
koronavirusom (SARS-CoV-2) 
https://www.hzjz.hr/sluzba-epidemiologija-zarazne-bolesti/postupanje-zdravstvenih-djelatnika-u-slucaju- 





postavljanja-sumnje-na-novi-koronavirus-2019-ncov/ 


Obrazac za oboljele sa sumnjom na 2019-nCoV 
https://www.hzjz.hr/sluzba-epidemiologija-zarazne-bolesti/postupanje-zdravstvenih-djelatnika-u-slucaju- 
ostavljanja-sumnje-na-novi-koronavirus-2019-ncov/attachment/covid-19-anketa-prema-who 








Preporuke za domove zdravlja i pružatelje usluga na primarnoj razini zdravstvene zaštite: 
https://www.hzjz.hr/wp-content/uploads/2020/03/Preporuka-PZZ-s-punktovima-1.pdf 


Racionalna uporaba osobne zaštitne opreme (OZO) za koronavirusnu bolest (COVID-19) 
https://www.hzjz.hr/wp-content/uploads/2020/03/racionalna-uporaba-OZO-zadnje.pdf 


Video za uporabu zaštitne opreme (za bolničke uvjete i postupke s oboljelim od COVID-19 bolesti) 
https://www.youtube.com/watch?v=Vj-Yniif8GE&feature=emb title 

Postupak sa pritvorenim osobama (osobe privedene od strane policije) i osobama lišenim slobode na 
izvršavanju kazne u slučaju liječenja u izolaciji ili pod mjerom zdravstvenog nadzora u samoizolaciji 
Ukoliko se posumnja da je osoba bolesna, potrebno ju je smjestiti u pritvorsku jedinicu s mogućnosti izolacije 
i što je prije moguće odvesti je na liječnički pregled radi utvrđivanja zdravstvenog stanja i dijagnostičke 
pretrage. Ako osobi lišena slobode sa potvrđenom COVID-19 bolesti zdravstveno stanje dopušta liječenje 
izvan bolnice, u zatvorskoj sobi je potrebno osigurati da se osoba pridržava mjera izolacije što uključuje da 
ne odlazi u zajedničke prostorije poput kantine i slično te da je osoba sama u sobi ako je ikako moguće. 
Potrebno je osigurati donošenje jela u sobu oboljele osobe te sigurno otklanjanje otpada iz sobe oboljelog 
kao i povećanu razinu čišćenja i dezinfekcije prostora. Detaljnije, uz prilagodbu konkretnim zatvorski 
uvjetima, moguće je pronaći na poveznici: https://www.hzjz.hr/wp- 
content/uploads/2020/03/Kucna_izolacija za_potvrdjene_1.pdf 


Postupak s zatvorenicima i djelatnicima zatvorskog sustava koji su bliski kontakti sa osobama sa sumnjom 
na COVID-19 i potvrđenim slučajevima COVID19 bolesti: 


Bliski kontakt uključuje sljedeće (kriteriji za bliski kontakt): 

e Dijeljenje zajedničke sobe i drugih prostorija s oboljelim od COVID-19 

e Izravan tjelesni kontakt s oboljelim od COVID-19 (npr. rukovanje) 

e —Nezaštićen izravan kontakt s infektivnim izlučevinama oboljelog od COVID-19 (dodirivanje korištenih 
maramica golom rukom ili npr. ako se bolesnik iskašlje u osobu) 

e Kontakt licem u lice s COVID-19 bolesnikom na udaljenosti manjoj od dva metra u trajanju duljem od 
15 minuta 

e — Boravak u zatvorenom prostoru (npr. učionica, soba za sastanke, čekaonica u zdravstvenoj ustanovi 
itd.) s COVID-19 bolesnikom u trajanju duljem od 15 minuta na udaljenosti manjoj od dva metra 

e Zdravstveni radnik ili druga osoba koja pruža izravnu njegu oboljelom od COVID-19 ili ukoliko je došlo 
do propusta u korištenju OZO 

e Kontakt u zrakoplovu ili drugom prijevoznom sredstvu s bolesnikom dva mjesta ispred, iza, ili sa 
strane ili na udaljenosti manjoj od jedan metar; suputnici ili osobe koje skrbe o bolesniku tijekom 
putovanja; osoblje koje je posluživalo u dijelu zrakoplova u kojem sjedi bolesnik (ako težina kliničke 
slike ili kretanje bolesnika upućuje na izloženost većeg broja putnika, bliskim kontaktima se mogu 
smatrati putnici cijelog odjeljka ili cijelog zrakoplova). 


U ophođenju u tijelima zatvorskog sustava neophodno je poduzeti sve moguće predradnje da se izbjegne ili 
smanji na minimum bliski kontakt prema navedenim kriterijima s osobama za koje bi se mogla postaviti 
sumnja na infekciju COVID-19. Ukoliko do bliskog kontakta s osobom s potvrđenim slučajevima COVID19 
bolesti ipak dođe, na djelatnike zatvorskog sustave i druge osobe (drugi zatvorenici) potrebno je primijeniti 
sve daljnje postupke sukladno naputcima epidemiologa što uključuje zdravstveni nadzor u samoizolaciji i 
druge potrebne mjere. 


Osobu koja je bila bliski kontakt s osobama kod kojih je postavljena sumnja ili potvrđena COVID-19 bolest 
potrebno je smjestiti u pritvorsku jedinicu s mogućnosti izdvajanja osobe i podvrgnuti mjeri zdravstvenog 
nadzora samoizolacije u skladu s postupcima u samoizolaciji uz prilagodbu zatvorskim uvjetima 
https://www.hzjz.hr/wp-content/uploads/2020/03/letak_samoizolacija.pdf 

ČIŠĆENJE I DEZINFEKCIJA 


Ovo su načelne preporuke za čišćenje i dezinfekciju prostora, koje možete upotrijebiti u svrhu pisanja 
vlastitog SOP-a. Ovdje je kratki tekst, a u prilogu upute: 


Dezinfekcija prostorija u tijelima zatvorskog sustava u kojima boravi osoba bez simptoma COVID-19 


Kod korištenja, boravka zdrave osobe(a) (osobe bez simptoma koje imaju samo epidemiološki kriteriji, 
moguća izloženost riziku) u javnim zatvorenim prostorima ili vozilima/prijevoznim sredstvima, nije potrebna 
posebna profesionalna dezinfekcija. Redovito čišćenje i opća dezinfekcija objekata koja se svakodnevno 
provodi od strane osoba koje su zaposlene da čiste (a nakon toga i koriste uobičajene dezinficijense za 
površine) dovoljno je za učinkovito suzbijanje virusa, te ako se to provodi svakodnevno nema potrebe za 
nikakvom dodatnom dezinfekcijom. 

Nije potrebno dezinficirati prostor/prijevozno sredstvo ako je osoba stavljena pod zdravstveni nadzor 
epidemiologa (to su zdrave osobe bez simptoma koje su bile izložene mogućoj infekciji kontaktom s oboljelom 
osobom ili boravkom na području zahvaćenom epidemijom). 


Čišćenje i dezinfekcija prostora bez oboljelih od COVID-19 
https://www.hzjz.hr/wp-contentfuploads/2020/03/Ciscenje-i-dezinfekcija-prostorije-bez-oboljelih-od- 
COVID-19-5.3.2020..pdf 


Postupak redovitog čišćenja i dezinfekcije 


e -—_Začišćenje potrebno je pripremiti: 
e — Rukavice za jednokratnu upotrebu 
e —Kiruršku masku 
e  Deterdžent 
e —Dezinfekcijsko sredstvo (pogledati Popis aktivnih tvari za dezinfekciju COVID-19) 
e Čistu odjeću za presvlačenje nakon čišćenja 
e Plastične vreće za smeće 


e Vodu 
* —Krpe (najbolje krpe za jednokratnu uporabu) 
e Kantu 


e  —Krpu za brisanje poda 


* Upute za čišćenje i dezinfekciju: 

e Tijekom čišćenja koristite rukavice. Izbjegavajte dodirivanje lica i očiju tijekom čišćenja. 

* Držite prozore otvorenima da se prostor provjetrava. 

e Dezinfekcija se izvodi registriranim dezinfekcijskim sredstvom koja djeluju na viruse prema uputama 
proizvođača. 

e Očistite pod deterdžentom te nakon toga dezinficirajte prema uputama proizvođača 

e Očistite toalete, uključujući WC školjku i sve dostupne površine u toaletu deterdžentom te nakon 
toga dezinficirajte. 

e —Uklonite posteljinu, jastučnice, deke i druge tkanine te ih operite. Za pranje koristite perilicu rublja 
(od 60 - 90*C) i deterdžent za pranje rublja 

e Nakon čišćenja krpe oprati na 90 "C. 

e Skinite i bacite rukavice u plastičnu vreću za smeće te operite ruke sapunom i vodom. 

e —Savotpad nastao tijekom čišćenja treba odložiti u kante za otpad. 

e =—_Istuširajte se i presvucite odjeću odmah nakon čišćenja. 

e Prozračite prostoriju. 

Dezinfekcija prostorija u tijelima zatvorskog sustava u kojima boravi osoba sa simptomima COVID-19 


U slučaju boravka osobe u prostorijama ili vozilu/prijevoznom sredstvu u tijelima zatvorskog sustava koja je 
oboljela ili pod sumnjom na COVID-19 informira se teritorijalno nadležni epidemiolog koji onda na osnovu 
procjene epidemiološke situacije daje upute o provedbi potrebnih mjera: 

- obvezatnu preventivnu dezinfekciju — (izvanredna mjera ako nastaju uvjeti ili se povećava rizik 
prenošenja zaraznih bolesti na temelju epidemioloških indikacija) — provodi pravna osoba koja ima 
odgovarajuće ovlaštenje. 


Čišćenje i dezinfekcija prostora u kojima je boravila osoba pod sumnjom na zarazu COVID-19 
https://www.hzjz.hr/wp-content/uploads/2020/03/Ciscenje-i-dezinfekcija-prostora-u-kojima-je-boravila- 
osoba-pod-sumnjom-na-zarazu-COVID-19-5.3.2020..pdf 


Uputa za korištenje dezinficijensa za ruke u prostorima zatvora 

Pranje i dezinfekciju ruku potrebno je obavljati u sanitarnim čvorovima u zatvorskom sustavu 

Prije nego što dezinficirate ruke, ruke je potrebno pravilno oprati (postupak traje 20 sekundi). Sredstvo za 
dezinfekciju potrebno je u količini od 1 — 2 ml nanijeti na suhe i čiste dlanove. Dlanove i područje između 
prstiju potrebno je protrljati dok se ne osuše, a sredstvo nije potrebno isprati. U slučaju da niste u prilici da 
operete ruke, ruke je potrebno dezinficirati dezinficijensom za ruke. 

Potrebno je voditi brigu o dostatnoj upotrebi dezinficijensa za ruke te se obavezno javiti nadređenom radniku 
u slučaju da je u dozatoru preostala manja količina sredstva za dezinfekciju kako bi se osigurao novi. 

